આ કેસની હકિકત એવી છે કે તા. ર૭-૦૮-ર૦૧૭ના રોજ રાજકોટ જિલ્લાના વિંછીયા તાલુકાના અજમેર ગામમાં રહેતી કોળી પરિણીતા વર્ષાબેન દવા પી આપઘાત કરી લીધેલ હતો. જે સંબંધે મરણજનારના પિતા ભનાભાઇ સુરાભાઇ પલાળીયાએ વિંછીયા પો. સ્ટેશનમાં (૧) દેવરાજભાઇ ઝાપડીયા (સસરા) (ર) નિલેશ દેવરાજભાઇ ઝાપડીયા (પતિ) (૩) શાંતુબેન દેવરાજભાઇ ઝાપડીયા (સાસુ) રહે. મું. અજમેર, તા. વિંછીયા, જિ. રાજકોટ સામે ફરીયાદ કરેલ હતી. જે ફરીયાદમાં તેઓએ એવા આક્ષેપો કરેલ કે લગ્ન બાદથી આરોપીઓ તેમની દિકરી વર્ષાને શારીરિક માનસીક ત્રાસ આપી અને તું વાંઝણી છો તેથી તારા પતિને ગમતી નથી તને રાખવી નથી તેવું કહી અસહ્ય ત્રાસ આપતા અંતે કંટાળીને તેની પુત્રીએ ખેતરમાં નાંખવાની ઝેરી દવા પી આપઘાત કરેલ હતો જે સંદર્ભેનો ગુન્હો કરેલ ફરીયાદ નોંધાયેલ હતી.